Հավելված

Հայաստանի Հանրապետության սննդամթերքի

անվտանգության տեսչական մարմնի ղեկավարի

2021 թվականի մայիսի 3–ի N1066-Ա հրամանի

**ԾՐԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԻՐԱՎԱԿԱՆ ԱՋԱԿՑՈՒԹՅԱՆ ՓԱՍՏԱԹՂԹԱՇՐՋԱՆԱՌՈՒԹՅԱՆ ՎԱՐՉՈՒԹՅԱՆ ՓՈՐՁԱԳԵՏԻ ԿՈՂՄԻՑ ԿՈՆԿՐԵՏ ՀԱՆՁՆԱՐԱՐԱԿԱՆՆԵՐԻ ԻՐԱԿԱՆԱՑՄԱՆ ԱՇԽԱՏԱՆՔՆԵՐԻ**

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին)՝ ք․ Երևան․ Կոմիտասի պողոտա 49/2 հասցեում գտնվող Տեսչական մարմնին պատկանող փաստաթղթերի խմբավորման, այդ աշխատանքների ընթացքում պահպանության ոչ ենթակա փաստաթղթերի և գործերի առանձնացման մասին ակտերի կազմման, ինչպես նաև նախորդ կարգավորումից դուրս մնացած աշխատանքների իրականացումը լիարժեք ապահովելու նպատակով անհրաժեշտություն է առաջացել Տեսչական մարմնի իրավական աջակցության և փաստաթղթաշրջանառության վարչությունում կոնկրետ հանձնարարականների իրականացման համար ներգրավել փորձագետ:

Փորձագետը իրականացնում է Տեսչական մարմնի արխիվային փաստաթղթերի խմբավորումը, խմբավորման ընթացքում առաջացած փաստաթղթերի՝ պահպանության ոչ ենթակա փաստաթղթերի և գործերի առանձնացման մասին ակտերի կազմման աշխատանքները, փորձագիտական հանձնաժողովի անդամների հաստատմանը ներակացնելու աշխատանքները։

Փորձագետը սույն ծրագրով կատարման ենթակա աշխատանքներն իրականացնում վեց ամիս ժամկետով:

Փորձագետը սույն ծրագրով նախատեսված աշխատանքների վերաբերյալ երեք ամիսը մեկ անգամ` մինչև հաշվետու ամսվան հաջորդող ամսվա 5-ը, անմիջական ղեկավարին է ներկայացնում կատարված աշխատանքների վերաբերյալ ամփոփ հաշվետվություն:

Փորձագետի աշխատանքների գնահատման համար հիմք է հանդիսանում վերջինիս կողմից ներկայացված հաշվետվությունները:

Սույն ծրագրի իրականացման համար փորձագետը պետք է ունենա՝

* Առնվազն միջնակարգ մասնագիտական կրթություն,
* արխիվային գործերի բնագավառում առնվազն 15 տարվա մասնագիտական աշխատանքային ստաժ
* հայերեն, ռուսերեն լեզուների իմացություն,
* համակարգչով աշխատելու ունակություն,
* Արխիվային գործ մասին Հայաստանի Հանրապետության օրենքի իմացություն: